kardosdrur/scandi-wiki huggingface dataset:
National Gallery of Canada

National Gallery of Canada (fransk Musée des beaux arts du Canada) er eit kanadisk kunstmuseum i hovudstaden Ottawa.

Museet held til i eit granitt- og glasbygg på Sussex Drive med utsyn mot det kanadiske parlamentet på Parliament Hill. Bygget blei teikna av Moshe Safdie og innvigt 1988.

Museet blei skipa i 1880, og flytta i 1880 inn i det første bygget sitt på Parliament Hill, same bygg som øvsteretten i Canada. I 1911 flytta museet til Victoria Memorial Museum, som no husar Canadian Museum of Nature. I 1962 flytta museet til ein upretensiøs kontorbygning ved Elgin Street, og til slutt i 1988 til det noverande bygget på Sussex Drive like ved åsen Nepean Point.

Museet tek hovudsakleg for seg kanadisk kunst, men har òg europeiske verk. Av kanadiske kunstnarar kan ein mellom anna nemna Tom Thomson og Group of Seven og dessutan av Emily Carr og Alex Colville.

Verk i utval 

 Brillo av Andy Warhol
 'Komposisjon nr. 12 med blått' av Piet Mondrian
 'Gravlegginga av Kristus' av Peter Paul Rubens
 'Eva, slangen og døden' av Hans Baldung
 Skog av Paul Cézanne
 Forty-Part Motet av Janet Cardiff
 Gala and The Angelus of Millet Before the Imminent Arrival of the Conical Anamorphoses av Salvador Dalí
 'Høyonna ved Éragny' av Camille Pissarro
 'Håp I' av Gustav Klimt
 Iris av Vincent Van Gogh
 The North American Iceberg av Carl Beam
 Maman av Louise Bourgeois
 'Eng og gard ved Jas de Bouffan' av Paul Cézanne
 'Minne om ungdommen min' av Marc Chagall
 No. 29 av Jackson Pollock
 'Aktstudie på ein gul sofa' av Henri Matisse
 Jean-Pierre Hoschedé et Michel Monet au bord de l'Epte av Claude Monet
 Perspective: Madame Récamier de David av René Magritte
 'Domkyrkja i Salisbury sett frå biskopshagen' av John Constable
 'Stilleben: Blomar' av Vincent Van Gogh
 Study for Portrait No. 1 av Francis Bacon 
 The Death of General Wolfe av Benjamin West
 'Bronsealderen' av Auguste Rodin
 'Mekanikaren' av Fernand Léger
 'Antwerpen hamn' av Georges Braque
 'Det vesle bordet' av Pablo Picasso
 Venus av Lucas Cranach den eldre
 Voice of Fire av Barnett Newman

Kjelder 

Denne artikkelen bygger på «National Gallery of Canada» frå ,  den 16. april 2023.

Bakgrunnsstoff

Kunstmuseum i Canada
Ottawa
Skipingar i 1880
Museum i Canada
Canadian War Museum

Canadian War Museum er eit militærhistorisk museum i Ottawa i Canada som blir vitja av 500 000 årleg og har 3 millionar gjenstandar i samlingane sine. Museet har røter frå 1880, då det hovudsakleg var ei samling av ulike historiske gjenstandar. Sidan 2005 har museet hatt tilhald i ein nybygga bygnging teikna av arkitekten Raymond Moriyama, i kvarteret LeBreton Flats.

Kjelder

Denne artikkelen bygger på «Ottawa» frå ,  den 16. april 2023.

Bakgrunnsstoff

Militærhistoriske museum
Museum i Canada
Ottawa
Canadian Museum of History

Canadian Museum of History (fransk Musée canadien de l'histoire) er eit historiemuseum i Gatineau i Quebec i Canada. Det blei skipa i 1856 som eit geologimuseum, men byrja snart å samla etnografisk materiale. Gjennom åra har museet hatt namn som National Museum of Man og Canadian Museum of Civilization, for å få det noverande namnet sitt i 2013.

Kjelder 

Denne artikkelen bygger på «Canadian Museum of History» frå ,  den 16. april 2023. 
 oppgav desse kjeldene:

Bakgrunnsstoff

Museum i Canada
Skipingar i 1856
Blackfoot Confederacy

Blackfoot Confederacy, Niitsitapi, eller Siksikaitsitapi (ᖹᐟᒧᐧᒣᑯ, som tyder 'folket' eller 'blackfoot-talande verkelege folk'), er ei historisk samlenemning for nokre språkleg nærskylde nordamerikanske folkegrupper: Siksika (Blackfoot, 'Svartfot'), Kainai eller Blood ('Mange hovdingar') og to grupper av peigan eller piikani ('Flekkete kjortel'), nord-piikani (Aapátohsipikáni) og sør-piikani (Amskapi Piikani eller Pikuni).  Vidare definisjonar omfattar også grupper som tsúùtínà (Sarcee) og A'aninin (Gros Ventre), som tala andre språk, men allierte seg med eller blei med i Blackfoot Confederacy.

Historisk var folk som tilhøyrde Blackfoot Confederacy nomadiske bisonjegerar og aurefiskarar som levde i store område i dei nordlege delane av Great Plains vest i Nord-Amerika, særleg den halvtørre kortgraspæiren. Dei følgde bisonflokkane som vandra mellom det som no utgjer statane USA og Canada, så langt nord som til Bowelva. Frå fyrste halvdelen av 1700-talet skaffa dei seg hestar og skytevåpen frå kvite handelsmenn og mellommenn frå cree- og assiniboinefolka. Blackfootfolk nytta desse til å utvida territoriet sitt på kostnad av nabostammer.

I dag heldt tre sjølvstyrande blackfoot-grupper frå First Nation til i Alberta i Canada (siksika-, kainai- og piikaninasjonen), medan Blackfeet Nation er ein føderalt anerkjend Native American tribe i Montana i USA. Gros Ventre er medlemmer av Fort Belknap Indian Community of the Fort Belknap Reservation of Montana i USA, medan Tsuutʼina Nation er ei First Nation-gruppe i Alberta i Canada.

Galleri

Merknadar

Kjelder

Denne artikkelen bygger på «Blackfoot Confederacy» frå ,  den 16. april 2023.  

Algonkinske folk
Benue

Benue (fransk la Bénoué) er den største sideelva til Nigerelva. Ho er rundt 1 400 km lang, av dette dryge 1 000 km i Nigeria. Elva er seglbar over nesten heile lengda si i sommarmånadene. Ho er følgjeleg ein viktig transportveg i dei områda ho renn gjennom. I Nigeria renn den øvre del gjennom delstaten Taraba, og den nedre delen gjennom Benue. Området er ofte herja av malaria.

Benue-elva har utspring på Adamawaplatået nord i Kamerun frå grensetraktene mot Tsjad i aust, og renn derfrå i nordvestleg retning, gjennom den 308 meter lange Lagdo-demningen (84 MW, reservoar 586 km²), via byen Garoua og over grensa til Nigeria sør for Mandarafjella. Deretter renn ho vest- og sørvestover gjennom nabobyane Yola og Jimeta, deretter Numan, Ibi og Makurdi, før ho munnar ut i Nigerelva ved Lokoja, 150 km sør for den nigerianske hovudstaden Abuja.

Vasskraft 
Benue-vassdraget har eit betydeleg potensial for vasskraft. Førebels er Lagdo-demningen bygd ut i Kamerun, medan Nigeria har vurdert større utbyggingar med løfte om kinesisk finansiering. Dei gjennomførte og planlagde vasskraftprosjekta omfattar:

 Lagdo-demningen – 84 MW – det største vasskraftprosjektet i Kamerun utanom vassdraget Sanaga. Bygd ut med kinesisk bistand, blir i dag drive av det amerikanske energiselskapet AES.
 Mambila-demningen - 3900 MW - det største vasskraftprosjekt i Nigeria, «Nimengbeila» på Benue si sideelv Donga, som har fått løfte om kinesisk finansiering. Prosjektet blei kopla til bygging av oljeraffineri med totalt 28 milliardar US-dollar i potensiell kinesisk kapital.

Sideelvar 
Sideelvane frå høvesvis aust og vest er omtrent jamstore, og mange av dei er dryge 200 km lange. Den øvste sideelva er Mayo Kébbi, som i flaumperiodar har samband med elva Logone – ein del av dreneringssystemet til Tsjadsjøen. Sideelva renn gjennom Tsjad og Kamerun der ho møter Benue ved byen Garoua. Ovanfor denne staden blir Benue demd opp med Lagdo-demningen.

Neste større (høgre) sideelv er Gongola, som er om lag 400 km lang. Ho startar i dei sentral-nigerianske fjella i delstaten Bauchi aust for byen Jos, og munnar ut i Benue-elva ved byen Numan.

Andre høgre sideelvar er Pai, Wase, Ankwe og Okwa, medan venstre sideelvar er Taraba og Donga i Taraba-staten, og Katsina i Benue-staten. Desse venstre sideelvane kjem frå Adamawaplatået i inntil 2 000 meters høgde, og har potensial for vasskraft.

Kjelder

Denne artikkelen bygger på «Benue» frå ,  den 16. april 2023.  

Elvar i Nigeria
Elvar i Kamerun
Delstatar i Nigeria

Nigeria er delt inn i 36 delstatar og eitt føderalt territorium (hovudstaden Abuja). Desse er vidare delte inn i lokale styresmaktområde (Local Government Areas).

I kolonitida var Nigeria delt inn i tre provinsar; Nord-, Aust- og Vestprovinsen, i tillegg til Lagos. Etter sjølvstendet i 1960 blei nemninga endra til regionar. I 1963 blei talet utvida til fire regionar. Sidan 1967 har ein hatt delstatar – i byrjinga 12, så 19 frå 1976, 21 frå 1987, 30 frå 1990 og 36 sidan 1996.

Tabellen under listar opp alle delstatane og dessutan det føderale territoriet i alfabetisk rekkefølgje.

Kjelder 

Denne artikkelen bygger på «Nigerias delstater» frå ,  den 16. april 2023.
Ada Ringen

Ada Ringen () er ein norsk langrennslaupar og skiskyttar som representerer IL Varden.

I Noregsmeisterskapen på ski 2010 kom ho på fjerdeplass på 3 × 5 km stafett, saman med Guri Knotten Hetland og Marthe Kristoffersen. 

I Junior-NM i skiskyting i mars same år vann ho gull på stafett, saman med tvillingsystra Elise Ringen og Ane Skrove Nossum. I april deltok ho også i NM i skiskyting på Simostranda, der ho fekk bronse på fellesstarten, bak Tora Berger og Fanny Welle-Strand Horn. I tillegg kom ho på fjerdeplass på sprinten og 17.-plass på 15 km.

Kjelder

Denne artikkelen bygger på «Ada Ringen» frå ,  den 16. april 2023.  

Norske skiskyttarar
America av America

America er debutalbumet til America, gjeve ut i 1971. Det vart først gjeve ut utan «A Horse with No Name», som kom ut på singel seint i 1971. Då «A Horse with No Name» vart ein verdsomfattande hit tidleg i 1972, vart albumet gjeve ut på ny med dette sporet. 

Albumet gjekk til topps på Billboard-lista i USA og heldt seg der i fem veker. Det inneheld to hitsinglar: «A Horse with No Name» låg tre veker på toppen av Billboard-lista i 1972 (og nådde tredjeplassen på Adult Contemporary-lista), og «I Need You» nådde nr. 9 på Billboard-lista og nr. 7 på AC-lista. Fleire andre songar fekk radiospeling på FM-stasjonar som spelte albumspor, inkludert «Sandman» (lenge rykta å vera om United States Navy VQ-2-skvadronen som tidlegare var basert i Rota i Spania) og «Three Roses». Albumet vart sertifisert platina av RIAA for sal på over ein million einingar i USA.

Mottaking

I AllMusic-meldinga kalla musikkritikaren David Cleary debutalbumet for ein «folk-pop-klassikar» og konkluderte: «Trass i manglane sine, er denne plata sterkt tilrådd.».

Innhald

Medverkande
Frå baksida av vinylutgåva frå 1972.

America
Dewey Bunnell – solo- og korvokal, 6-strengs akustisk gitar (utanom på «Here» og «Never Found the Time»)
Gerry Beckley – bass (utanom på «Three Roses» og «A Horse with No Name»), 6- og 12-strengs akustisk gitar (utanom på «Sandman», «I Need You» og «Pigeon Song»), solo- og korvokal (utanom på «Pigeon Song»), elektrisk gitar og klokker på «Clarice», piano på «I Need You» og «Clarice»
Dan Peek – 6- og 12-strengs akustisk gitar (utanom på «A Horse with No Name», «I Need You», «Clarice» og «Pigeon Song»), solo- og korvokal (utanom på «Pigeon Song»), elektrisk gitar (på «Sandman», «Donkey Jaw» og «I Need You»), piano på «Never Found the Time», bass på «A Horse with No Name» og «Three Roses»
med:
Ray Cooper – perkusjon
Dave Atwood – trommer på «Sandman», «Here», «I Need You» og «Donkey Jaw»
Kim Haworth – trommer på «A Horse with No Name»
David Lindley – elektrisk gitar på «Children», steelgitar på «Rainy Day»

Teknisk
Ian Samwell – produsent
Jeff Dexter – leiande produsent
Ken Scott – lydteknikar
Nigel Waymouth – fotografi og design
Flash Fox – logo og grafikk

Salslister

Salstrofé

Kjelder

Denne artikkelen bygger på «America (America album)» frå ,  den 16. april 2023. 
 oppgav desse kjeldene:

America-album
Debutalbum frå 1971
Warner Bros. Records-album
Album produserte av Ian Samwell
Album spelte inn i Trident Studios
Album spelte inn i Morgan Sound Studios
Trochilini

Trochilini er ein av dei tre biologiske tribusane (stammar) som utgjer underfamilien Trochilinae i kolibrifamilien Trochilidae. Dei to andre stammane i underfamilien er Lampornithini («fjelljuvelar») og Mellisugini («bikolibriar»).
Det uformelle namnet «smaragdar» er foreslått for denne gruppa. Fleire slekter inneheld artar med «smaragd» i det norske artsnamnet, inkludert Chlorostilbon med ti artar. Per 2023 samlar denne stammen totalt 114 artar fordelte på 36 slekter.
Leveområdet for desse kolibriane er frå sørvestlege USA i nord, sørover til og med Uruguay i sør.

Utbreiing 
Av dei 114 artane i Trochilini, har 50 nærvære i mellomamerikanske land, inkludert Mexico. To av desse er øyartar, breinebbkolibri og fioletthettekolibri er trekkfuglar og har hekkeutbreiing inn i sørlegaste Arizona og New Mexico, USA, og 13 av dei 50 har utbreiing inn i nordvestlege Sør-Amerika.  Sju artar høyrer til i Karibia. 57 artar har nærvære avgrensa til Sør-Amerika, av dei har kvitstrupekolibri (Leucochloris albicollis) leveområde så langt sør som søraustlege Brasil, austlege Paraguay, Uruguay og nordaustlege Argentina.

Fylogeni 

Ein molekylær fylogenetisk studie av kolibriane publisert i 2007 fann at artane dannar ni store kladar. Då Edward Dickinson og James Van Remsen, Jr. oppdaterte Howard and Moore Complete Checklist of the Birds of the World for den 4. utgåva i 2013, baserte dei klassifiseringa si på desse resultata og plasserte tre av dei ni kladane i underfamilien Trochilinae. Kladane vart plasserte i separate stammar som dei kalla Trochilini («smaragdar»), Lampornithini («fjelljuvelar») og Mellisugini («bikolibriar»). Stammen Trochilini med den noverande avgrensinga vart introdusert i 2009.

Molekylær fylogenetiske studiar av Jimmy McGuire og medarbeidarar publiserte mellom 2007 og 2014 bestemde forholdet mellom hovudgruppene av kolibriar.  Dei latinske namna i kladogrammet nedanfor er dei som vart foreslått av Dickinson og Remsen i 2013.

Kladogram for kolibrifamilien:

2014-studien av McGuire førte til ein større revisjon av klassifiseringa av Trochilini. Mange av dei tradisjonelle slektene vart funne å vere polyfyletiske, og som eit resultat vart klassifiseringa vesentleg revidert. Berre éi ny slekt vart introdusert (Elliotomyia), men elleve tidlegare ekskluderte slekter vart tatt inn igjen (Phaeoptila, Riccordia, Pampa, Thaumasius, Talaphorus, Leucolia, Saucerottia, Amazilis, Uranomitra, Chionomesa og Polyerata). Samtidig vart seks av dei tidlegare slektene «synonymiserte» (Aphantochroa, Cyanophaia, Elvira, Goethalsia, Juliamyia og Lepidopyga).

Artsliste 
Stamme Trochilini, «smaragdar», i rekkjefølgje etter IOC World Bird List V13.1, 2023,
 med norske artsnamn etter Norske navn på verdens fugler. Utval av slekter, samt IUCN raudlistekategori, er  etter HBW and BirdLife Taxonomic Checklist.

Kjelder 

Artikkelen bygger på «Trochilini» frå , den 16. april 2023

Referansar

Kolibrifamilien
I Need You av America

«I Need You» er ein song av den amerikanske rockegruppa America, gjeven ut i 1972 som den andre singelen deira frå det sjølvoppkalla debutalbumet America. Songen var skriven av Gerry Beckley.

Cash Box skildra songen som «ein mild, 'Something'-aktig ballade.»

Han finst på konsertalbum Live (1977), In Concert (1985), In Concert (King Biscuit), Horse With No Name - Live! (1995) og The Grand Cayman Concert (2002). Studioversjonen er inkludert på samlealbuma Highway (2000) og The Complete Greatest Hits (2001).

George Martin miksa studioinnspelinga på ny for inkludering på History: America's Greatest Hits (1975) med tonehøgda sat ned ein kvart tone og bassgitaren sett opp ytterlegare i volum frå originalutgivinga.  Ein alternativ miks frå 1971 (elles basert på George Martin-miksen) finst på 2015-utgivinga Archives, Vol. 1.

Medverksande
(Ifølgje baksida av vinylutgåva frå 1972 av America).
 Dewey Bunnell - 6-strengs akustisk gitar, korvokal
 Gerry Beckley - solovokal, bass, piano.
 Dan Peek - 12-strengs elektrisk gitar, korvokal
 Dave Atwood - trommer, trommer

Salslister

Sangen vart ein topp ti-hit og låg ti veker på Billboard Hot 100-listene i USA, der han nådde niandeplassen. Det var andre topp ti-singlen til bandet, etter suksessen med deira førre hit «A Horse With No Name». Han gjekk òg inn på Billboard Adult Contemporary-lista på ein sjuandeplass, og både Cash Box Singles Chart og Record World Singles Chart som nummer 8. I motsetning til den førre hitsingelen deira fekk han ingen sertifiseringar av RIAA.

Coverversjonar
Andy Williams gav ut ein versjon i 1972 på albumet sitt, Alone Again (Naturally). Same år sleppte òg Percy Faith og Ray Conniff versjonar av songen.

Harry Nilsson spelte inn songen til albumet ...That's the Way It Is frå 1976

Kjelder

Denne artikkelen bygger på «I Need You (America song)» frå ,  den 16. april 2023. 
 oppgav desse kjeldene:  

Songar frå 1971
Singlar frå 1972
Songar skrivne av Gerry Beckley
America-songar
Warner Bros. Records-singlar
Rockeballadar
Songar produserte av Ian Samwell
Andy Williams-songar
Percy Faith-songar
Ray Conniff-songar
Harry Nilsson-songar
Johnny Mathis-songar
Dewey Bunnell

Lee Merton «Dewey» Bunnell () er ein britisk-amerikansk musikar, songar, gitarist og låtskrivar, mest kjend som medlem av folkrockbandet America.

Biografi

America 

Etter eit første forsøk på å danna eit band i slutten av 1960-åra, danna Bunnell, Beckley og Peek America i 1969 og gav ut sitt første album i 1971. Til liks med dei andre medlemmene skreiv, song og spelte Bunnell gitar. Hans mest kjende komposisjonar inkluderer «A Horse with No Name», «Ventura Highway» og «Tin Man». Bunnell har forklart at «A Horse with No Name» var «ein metafor for eit køyretøy for å komma seg bort frå forvirringa i livet til ein stille, fredeleg stad», medan «Sandman» var inspirert av dei uformelle samtalane hans med heimvende Vietnam-veteranar. Av frykt for å bli angripne og drepne i søvne valde mange av dei å halda seg vakne så lenge som mogleg, anten naturleg eller med legemiddel. Dermed «flykta dei frå Ole Lukkauge.»

Bunnell er framleis medlem av America, saman med Gerry Beckley.  America har laga meir enn 20 album med originalt materiale, saman med ei rekkje hitsamlingar, mellom 1960-åra og i dag. Gruppa fekk ei stjerne på Hollywood Walk of Fame i februar 2012.

Privatliv 
Bunnell vart fødd i Harrogate i Yorkshire i England, av ein amerikansk militærfar, stasjonert på United States Air Force-basen RAF South Ruislip, og den engelske kona hans. Som ung musikar vart Bunnell inspirert av The Beatles og The Beach Boys. Medan han gjekk på London Central High School i England møtte han Gerry Beckley og Dan Peek. I 1973 flytta han til Marin County i California med den dåverande kona si, Vivien. Dei fekk to barn, Dylan og Lauren. Dei to vart skilde i 1999, og han gifta seg med Penny i 2002. Han adopterte deretter dotter til Penny, Destry.

Diskografi

Kjelder

Denne artikkelen bygger på «Dewey Bunnell» frå ,  den 16. april 2023. 
 oppgav desse kjeldene:

Bakgrunnsstoff

Britiske softrockmusikarar
Folk frå Harrogate
Engelske songarar
Engelske låtskrivarar
Engelsk-amerikanarar
USA-amerikanske rockegitaristar
America-medlemmar
USA-amerikanske folkegitaristar
USA-amerikanske gitaristar
USA-amerikanske visesongarar
USA-amerikanske popgitaristar
Isny im Allgäu

Isny im Allgäu er ein by og ein kommune søraust i forbundslandet Baden-Württemberg i Tyskland, ved grensa mot Bayern. Kommunen dekker 85,4 km² og hadde 14 518 ibuarar i 2021. Byen ligg 704 meter over havet på ei slette omgjeven av låge åsar.

Isny fekk byrettar i 1281.

Kjelder

Denne artikkelen bygger på «Isny im Allgäu» frå ,  den 17. april 2023.

Bakgrunnsstoff

Byar i Baden-Württemberg
Ravensburg

Ravensburg er ein by og ein kommune søraust i forbundslandet Baden-Württemberg i Tyskland. Kommunen dekker 92,1 km² og hadde 50 928 ibuarar i 2021. Byen ligg 450 meter over havet i eit dalføre, 17 km nord om Bodensjøen.  

Byen er krinssete for Landkreis Ravensburg.

Byen Ravensburg er særleg kjent for brett- og puslespel-firmaet Ravensburger AG.

Kjelder

Denne artikkelen bygger på «Ravensburg» frå ,  den 17. april 2023.

Bakgrunnsstoff

Byar i Baden-Württemberg
Bad Wurzach

Bad Wurzach er ein by og ein kommune søraust i forbundslandet Baden-Württemberg i Tyskland. Kommunen er 182,2 km² vid og hadde 14 827 ibuarar i 2021. Byen ligg 654 meter over havet.

Ein produsent av vindauge er største sysselsetjar i Bad Wurzach.

Kjelder

Denne artikkelen bygger på «Bad Wurzach» frå ,  den 17. april 2023.

Bakgrunnsstoff

Byar i Baden-Württemberg
Afrodisiakum

Afrodisiakum er ein ingrediens, eit preparat eller krydder som skal auka kjønnsdrifta, lysta eller evna til sex. Namnet tyder 'som gjeld elskhug', og er knytt til den greske gudinna Afrodite, som mellom anna representerte den fysiske sida av kjærleiken. Ein har nytta ei rekkje ulike stoff, som plantedelar, dyreprodukt, drikke, rusmiddel og meir lækjemiddelaktige stoff som afrodisiakum. For å reknast som afrodisiakum, må stoffet ha verknad for begge kjønn.

Historisk har mange krydder blitt tillagt slike eigenskapar. Det same gjelder grønsaker, frukter og andre matvarer som likner på kjønnsorgan, som gulrot, asparges, agurk og andre fallosformer, som nashornhorn, og planter, røter og anna som likner vulva, eller «sanselege» frukter som kirsebær. Ifølgje folketrua finst det ein plantar som skal ha effekt. Også kombinasjonar som østers og champagne blir hevda å fremja lyst. Eventuelle verknader kjem som regel av ein placeboeffekt, det vil seia sjølvsuggesjon og innbilling. Stoff det er funne dokumentert effekt frå er visse legemiddel, som kjønnshormon. Nokre rusmiddel, som cannabis, amfetamin og kokain, kan ha ein effekt i små dosar, men desse og andre medikament ein har brukt som afrodisiakum, som stryknin og spansk fluge, kan medføra helseskader.

Ordet er ei latinisert form av det greske afrodisiakos, «å vekka seksuelt attrå», igjen frå Afrodisios, «heilagt for Afrodite». Namnet på den greske gudinna for kjærleik og venleik, Afrodite, tyder «seksuell glede».

Kjelder

Denne artikkelen bygger på «Afrodisiakum» frå ,  den 17. april 2023.  
Litteratur
 Froböse, Gabriele; Froböse, Rolf; Gross, Michael (overs.) (2006): Lust and Love: Is it more than Chemistry? Royal Society of Chemistry, ISBN 0-85404-867-7.

Folketru
Matvarer
Seksualitet og samfunn
Wangen im Allgäu

Wangen im Allgäu er ein by og ein kommune søraust i forbundslandet Baden-Württemberg i Tyskland. Kommunen dekker 101,4 km² og hadde 26 956 ibuarar i 2021. Byen ligg 556 meter over havet og grensar i sør mot Bayern. Elva Argen renn gjennom delar av kommunen.

Kjelder

Denne artikkelen bygger på «Wangen im Allgäu» frå ,  den 17. april 2023.

Bakgrunnsstoff

Byar i Baden-Württemberg
Leutkirch im Allgäu

Leutkirch im Allgäu er ein by og ein kommune søraust i forbundslandet Baden-Württemberg i Tyskland. Kommunen er 175 km² vid og hadde 23 056 ibuarar i 2021. Byen ligg 654 meter over havet i eit slette- og åslandskap. I aust grensar kommunen mot Bayern.

Staden er ein av dei mest solrike i heile Tyskland.

Kjelder

Denne artikkelen bygger på «Leutkirch im Allgäu» frå ,  den 17. april 2023.

Bakgrunnsstoff

Byar i Baden-Württemberg
Bad Waldsee

Bad Waldsee er ein by og ein kommune søraust i forbundslandet Baden-Württemberg i Tyskland. Kommunen dekker 108,6 km² og hadde 20 175 ibuarar i 2021. Byen ligg 588 meter over havet. 

Bobil-produsenten Erwin Hymer Group har hovudkontoret sitt i Bad Waldsee.

Kjelder

Denne artikkelen bygger på «Bad Waldsee» frå ,  den 17. april 2023.

Bakgrunnsstoff

Byar i Baden-Württemberg
Aulendorf

Aulendorf er ein by og ein kommune søraust i forbundslandet Baden-Württemberg i Tyskland. Kommunen dekker 52,3 km² og hadde 10 277 ibuarar i 2021. Byen ligg 576 meter over havet.

Bobil-produsenten Carthago Reisemobilbau har hovudkontoret sitt i Aulendorf.

Kjelder

Denne artikkelen bygger på «Aulendorf» frå ,  den 17. april 2023.

Bakgrunnsstoff

Byar i Baden-Württemberg
Weingarten i Württemberg

Weingarten er ein by og ein kommune søraust i forbundslandet Baden-Württemberg i Tyskland. Kommunen dekker 12,2 km² og hadde 25 168 ibuarar i 2021. Byen ligg 485 meter over havet, 4-5 kilometr nord om Ravensburg.

Kjelder

Denne artikkelen bygger på «Weingarten (Württemberg)» frå ,  den 17. april 2023.

Bakgrunnsstoff

Byar i Baden-Württemberg